b"\n_START_ARTICLE_\nSoweto\n_START_SECTION_\nHist\xc3\xb2ria\n_START_PARAGRAPH_\nCreat als anys 1950, va estar a punt de portar el nom de Verwoerdville en homenatge a Hendrik Verwoerd, llavors ministre dels assumptes ind\xc3\xadgenes i un dels principals dissenyadors de l'apartheid._NEWLINE_Originalment una barriada dels afores de poblaci\xc3\xb3 negra constitu\xc3\xafda per petites cases alineades, Soweto va con\xc3\xa8ixer un creixement demogr\xc3\xa0fic fulgurant, marcat per la construcci\xc3\xb3 de barris de barraques i la insufici\xc3\xa8ncia dels serveis p\xc3\xbablics, incapa\xc3\xa7os d'adaptar-se a la demanda d'electricitat i d'aigua potable._NEWLINE_El 1951, en aplicaci\xc3\xb3 de les noves lleis d'apartheid, Soweto va ser concebut per rebre residents negres exclusivament negres. Amb aquesta fi, barris sencers, poblats de negres o racialment mixtos, bastant propers a les ciutats, van ser classificats com zones blanques (o zones per a gent de color, mestissa o \xc3\xadndia). En conseq\xc3\xbc\xc3\xa8ncia, els habitants negres van ser expulsats d'aquests barris requalificats com a Sophiatown i enviats a m\xc3\xa9s de 15 km cal al sud-oest de Johannesburg sobre terrenys recomprats a grangers pel govern i que eren coneguts sota els seus noms de Doornkop, Klipriviersoog, Diepkloof, Klipspruit i Vogelstruisfontein. Aquests terrenys passaren a formar l'eix vertebrador de Soweto._NEWLINE_El 1976 el govern va fer obligatori l'ensenyament en llengua afrikaans el que va desencadenar massives protestes d'estudiants que van fer entrar el township en l'actualitat internacional quan les imatges dels escolars tirotejats per la policia van fer la volta al m\xc3\xb3n._NEWLINE_Durant els anys 1980, el township \xc3\xa9s el s\xc3\xadmbol de la resist\xc3\xa8ncia negra a l'apartheid._NEWLINE_El 1988, va tenir lloc la confer\xc3\xa8ncia de Soweto.\n_START_SECTION_\nEquipaments\n_START_PARAGRAPH_\nEl 1972 s'hi va inaugurar el Cementiri d'Avalon, on hi ha enterrats, entre d'altres, alguns dels l\xc3\xadders del moviment anti-apartheid com Joe Slovo o Helen Joseph."